정조 6년
館學儒生進士申獻朝。生員尹若烈鄭東喆。進士徐澈修李英秀。生員洪大淵安棨。進士閔光曮李羲之。生員徐瀅修。進士李晩祥。生員黃仁燾。進士趙學愼。生員洪大協。進士金明淳。生員宋耕玉。進士申漢朝。生員尹致猷。進士申龜朝。生員李始源。進士金鍒。生員宋永鎭。進士金履恭。生員兪漢輔。進士南巖老。生員徐有齡。進士金載翼。生員任希靖。進士李命暹。生員朴喆源。進士李敎明。生員李漢濯。進士韓德晉。生員李東駿。進士李德龜。生員洪昪。進士沈瀁。生員林贇。進士沈翼賢。生員朴世覃。進士兪海柱。生員申宅權。進士李承薰。生員申。進士金履祚。生員吳聖楫。進士李彦圭。生員鄭東羽。進士朴泳。生員盧种。進士崔楨勳。生員金復仁。進士李述明。生員金廷鄰。進士沈銖。生員洪亮祖。進士李光顯。生員趙彦翼。進士權漢玉。生員李薰。進士尹愭。生員朴命燮。進士蔡友恭。生員柳晊。進士金承禧。生員鄭得中。進士金履祥。生員安景祺。進士安光宇。生員崔廷憲。進士尹靖國。生員韓允鎭。進士李希聖。生員姜頤燮。進士李。生員南象一。進士金。生員韓應濂。進士金禧燮。生員柳。進士李尙載。生員崔命鼎。進士吳大坤。生員李鼎基。進士申洸河。生員申履相。進士孟欽圭。生員睦黃中。進士李觀海。生員任豊周。進士權構。生員蔡一揆。進士姜彙斌。生員權揆。進士李永臣。生員鄭垕朴能源。進士徐弘輔。生員朴猷煥。進士尹義東。生員李明孚。進士徐貞輔。生員李寅炯。進士柳譚。生員尹毅東。進士洪樂綏。生員沈厚之。進士申昔。生員金晉柱。進士韓䎘。生員鄭文綏。進士李牧永。生員趙學魯。進士李羲觀。生員宋文奎。進士趙煐。生員李魯謙。進士李國昌。生員姜儐。進士沈商鎭。生員李安默。進士姜李羲雲。生員尹時東。進士洪大應。生員兪漢維。進士李羲淳。生員魚用羽。進士李瑮。生員李師中。進士黃仁紀。生員李道永。進士趙重鎭。生員李遇濟。進士李勉兢。生員權㒆。進士鄭猷煥。生員黃勉喆。進士李鴻逵。生員金致和。進士宋益鼎。生員鄭櫶。進士金在明。生員申大有。進士李晩秀。生員卞赫祚。進士趙鎭圭。生員沈鳳錫。進士魚在天。生員沈能運。進士李雨肅。生員李英源。進士李祉亨。生員呂源永。進士李榮澤。生員李箕采。進士李義度。生員鄭漵。進士申光河。生員韓啓裕。進士柳焯。生員許濬。進士柳烇。生員李浤。進士崔炤。生員趙光集。進士兪憲柱。生員沈廸。進士李耆永。生員李元會。進士李炳胄。生員金台煥。進士安宗益。生員姜克成。進士韓用德。生員李厚璥。進士鄭東愼。生員鄭東五。進士任晦周。生員朴宗福。進士金履溫。生員趙學敏。進士李靑。生員李寅默。進士朴斗煥。生員柳觀鎭。進士許導。生員柳師模。進士鄭涑。生員趙濟魯。進士趙斗鉉。生員鄭濂。進士姜彙明。生員李輪祥。進士金龍淳。生員李東運。進士鄭可容。生員鄭來百。進士尹東耉。生員金載璉。進士孟任大。生員姜顯永。進士李景漢。生員洪義浩。進士李得祚。生員韓錫倫。進士宋翼弘。生員韓興裕。進士金載珞。生員尹光顔。進士鄭淞。生員任弘常。進士金孝建。生員李厚延。進士金履翼。生員李耆永。進士尹光垂。生員鄭晩錫。進士洪樂敎。生員申翊漢。進士尹光濂。生員李基慶。進士李在誠。生員尹永儀。進士趙雲會。生員洪樂敏。進士李丁運。生員金載健。進士柳之羽。生員權時彦。進士洪彛浩。生員權偗。進士尹愭。生員呂得永。進士徐績修。生員沈師存。進士嚴思健。生員鄭東敎。進士尹翔東。生員沈晟。進士申憙淵。生員禹景謨。進士具允德。生員洪受浩。進士李東宲。生員鄭濰。進士李英實。生員金熙朝。進士兪一柱。生員李完慶。進士兪漢絅洪龜河。生員李弘儒。進士蔡宗永。生員李漢保。進士朴大和。生員朴道永。進士兪漢正。生員洪氣浩。進士李敏祜。生員李正容。進士具晩榮。生員洪準源。進士尹載伋。生員洪景圭。進士洪祜淵。生員吳彦溥。進士宋文晦。生員金圭。進士崔弘重。生員李振玉。進士李湸。生員朴龜源。進士徐有行。生員趙尙溫。進士權業。幼學趙雲繪李崑秀徐有秉南公轍鄭文會金啓河柳詠黃鍾五洪樂浚洪志燮金益彬李永錫宋徽載任履周尹行任沈象奎尹久東兪漢相李綮源徐有俊徐季修李秉源林秉遠曺允遂李英華洪宜燮朴宗龜李基弘李載玉韓用謙金復煥李遠猷徐觀淳徐殷輔兪漢扶權丕應宋文一兪應煥李齊吾吳在斗李命夔李厚福李商鉉李光秀朴胄驥朴東憲尹之泰宋鳳休鄭櫟權太應李亨正徐有烈兪晩柱金琥沈能直安聖呂沈能岳沈能廸吳崇鎭徐有本徐柔修申在明李晩剛金羲淳尹龜祥李文峻李益顯朴宗卨李羲益朴宗臣金處光南應來李灋具命稷崔秉孝鄭才良任尙濬李一初朴道昇安廷輔張重說柳儆李頔南復來李宜寧李經九兪彦順李碩鎭元在明金基胤尹崇烈徐有獻尹養烈徐有簡安光進徐益淳李宅鉉朴世明李五秀李厚性柳成喆吳晉秀吳泰元李敬五尹廷鉉任師周李命裕安李思謙宋齊康柳李魯憲孫會慶任義尙朴周一許丁在昱安光鼎李克成韓象履李顯綏閔克大兪聃柱金魯行金鋼李靖會沈能進申㦉柳謐南蓍老金洛淳沈能遜李基正沈㴛沈能定安錫良林周喆李和誠李羲度崔在鉉李羲簡兪聖柱徐應輔申健朝尹亨烈黃載顯徐敎修趙吳允常李溏李英顯李憲柱金魯應李羲坤金魯順金履宲李英胄洪大榮韓翊洪權襈申光海李得養李時行辛文羽兪文柱尹大烈沈允之朴肯源朴宗憲申龜顯李箕來朴龍德申夔朝沈應祖尹衍相沈尙賢李潢李英紹李憲翼趙得永趙哲永趙鎭鼎李玕趙學春李在誠柳仁根柳誠李英雲金魯簡尹永烈韓容脩韓度洪申光謹徐興輔李玏沈述祖尹致恒申熙朝權箕應金厚淵尹致弘申鳳朝李珞李度明沈膺祖李琭朴蓍壽尹魯東尹景烈申海朝洪秉夏尹敬烈權厚應申昇朝尹盛烈李俶載徐有稱朴逸源徐種修權中倫徐善修金載永沈坦之張重謐申景憲金載盛申曮鄭東晩申景素金載定鄭東奭申錫顯李基百申景玄申光五鄭東一兪永柱具光錫申鍾顯尹致民鄭東七申錫耆辛用河李根鄭東益申秉顯鄭世祐吳在大趙應鎭李晉秀趙履鎭趙泓南鼎來魚用天宋冕載趙呂鎭南泰來韓樂裕李義植趙泰鎭柳諶魚用翼南鳳來洪慶祚趙良鎭李澤淵宋之庠李可運李翼新趙桓鎭南履復洪濟榮沈能繼任㠍申仁淳李尙存李汸申大受鄭東圭李德彬尹公烈申大中洪靖祚申匡朝柳晉逵鄭纉欽申觀朝金遠根李鼎昌具康申綬李靖鎭申緝吳熙常鄭在中申素安錫良金載命金聲熻張重弼朴重浩洪景禹洪善泳洪秉玉李載復徐有膺洪義泳朴宗默金漸祿徐有能李永鉉柳珹徐有肯權商應申錫耉辛耆寧南履昇韓用九金鍾眞趙台榮尹晩純李重延李冝敏尹在億朴是源洪一浩任希純李度洪姜應一朴元陽趙秀民李圭新徐靖輔申履祿趙進慶趙樂源尹定烈徐有俊韓公弼金載熙徐英修沈魯修徐有永鄭時養尹昇東李晦祥徐念修李田秀李肇源吳淵常金斗明李頔一吳敏常宋遠載朴肇源吳敎常兪孟煥李彦榮鄭履綏吳叙常尹孝東尹致衡任厚常金有鎭沈來永尹敎東申在陽黃基宇沈憲祖姜彙喆曺翰振金啓淵南惠寬徐有會李堂運金履鏽權夏應李祖應李度文李㲄姜世選李祖範李光億沈泰永李儒龍沈逸之兪山柱閔孝一朴忠圭沈性浩南陟老韓命觀申綮徐有執曺命益金烈行李垂方尹範圭徐有城朴興采柳周鳴尹章厚李憲祜崔煐李奎瞻尹亮烈鄭持容李德明金斗年李博載李審度韓東益鄭光杓魚用默趙盛鎭沈喆之趙毅淳尹象默李羲溫李元坤金重斗尹悌東鄭毅祚朴壽煥李文會洪大衡沈師章沈周永李衡采姜履元李在建朴宗殷李文峻徐有望申光宅吳載紳沈善之金觀海韓錫敏李興一柳星會金聖玉柳宗永洪時泳吳泰儉朴聲漢尹竩烈宋義載李尙會李英純尹之敬李玄圭沈若祖金俊金魯鍾韓公普金斗景柳重默尹行可韓致奎兪漢寅曺允述沈澈永趙經鎭吳慶元申漵沈憲祖尹趾東兪益煥金世淳徐畬修鄭存大李文載朴東厚李養儒權政義朴宗默李尙履朴心浩李集培金樂濬趙載衡金鍾眞申頤朝鄭時協等疏曰。伏以。倫常之於人。如日月之於天。明則人紀立。晦則天常斁。君臣之義。無所逃於天壤。而亂逆層出。凶疏繼進。語侵宮闈。誣及聖躬。天常人紀。幾何不墜絶也。臣等忝居明倫之地。目見倫彝之將晦。則豈忍嘿無一語。以負我殿下培養之聖意也哉。鳴呼。亂臣賊子。從古何限。而豈有如澤徵有白之窮凶絶悖也哉。澤徵唱之於前。有白和之於後。假托應旨之疏。陰售誣衊之計。凶譎叵測。下語陰慘。表裏綢繆。凶肚難掩。以澤徵疏論之。有曰。殿下宜無獲戾於神明。言之不道。胡至於此。殿下以堯舜對越之誠。體雲漢修省之方。敬天勤民。上格下孚。則渠何敢創出凶言。侵逼聖躬。若是之甚也。人臣告君。何等敬愼。而此箇句語。雖在敵以下。猶不敢容易加之。渠何敢肆然書之於章奏之間。而不少顧忌也哉。至若以逆獄鋤治。謂之芟刈斬伐。湖海凶徒。謂之儒獄。隱然歸之於域內。冤鬱上干天和之科。吁。亦凶且憯矣。向來諸賊。無非元惡大憝。而罪極神人。自伏天誅。苟有一分秉彜之心者。孰不欲臠莽賊之肉。斬敦凶之屍。而渠亦今日北面於殿下者也。獨何心腸。有所愛護顧惜者乎。若以喬木世家。雖犯凶逆。而不加之誅。則是魯之三桓。亦不當誅之以不臣。晉之三欒。亦不當斷之以無將。而一部春秋。亦不當作矣。今乃以誅凶之典。指以謂芟刈斬伐。是果何等悖說耶。至若湖海。醜類寔繁。其徒甘心黨逆。誑惑人心。則凶腸悖肚。宜伏鯨鯢之戮。而以此輩謂之儒獄。此豈非無倫之甚者乎。其他亂言悖說。專出於脅持君父。疑亂後世。而甚至於行貨嗾囑。募出有白。迹其語脈。一串貫來。原疏未布。臣等雖未得其詳。而伏讀所下傳敎。則白賊凶疏中。誣逼慈聖。詬罵坤殿。八字聖敎。在渠爲斷案。而罪關倫常。憤極神人。千剮不足。萬戮猶輕。至於十一字。不忍汚口之凶言。六字不道之悖語。萌心發口。肆然爲說。此非但殿下之罪人。卽慈聖之罪人。不但慈聖之罪人。卽坤殿之罪人。不但坤殿之罪人。實是宗社萬世之罪人。以此賊而一日容貸於覆載之間。則非但失刑。抑亦天經地義。從此掃地盡矣。且澤徵有白爛漫和應之狀。旣發有源之招。則惟此兩賊。眞所謂一而二。二而一者也。惡旣相濟。罪實惟均。顧今臺論齊發。親鞫有命。則妖腰亂領。自當次第就戮。似不待臣等之沬血請討。而若夫兩賊之根柢窩窟。自有在焉。治水而不塞其源。則末流彌增其廣。鋤草而不去其根。則枝葉轉益滋蔓。德相爲兩賊之根柢窩窟。而尙保首領。則亂賊將何所知懼。而前後凶孽之接跡而起。良以此也。噫。德相外托儒名。內結權凶。受其風旨。甘爲腹心。投進凶疏。沮遏大策。四字凶言。爲諸賊嚆矢。而妖如煥億者。承籍跳踉。賣其叔之權勢。鼓世之譸張。於是乎群不逞之徒。從以和之。前有湖海諸賊。後有此賊。愈出愈凶。聖敎中去冬湖獄一囚之供。沕然相合者。明睿所照。覰破無遺。而凡此人心世道之至於此極者。莫非國榮純彬通天亘地之罪。而國榮則倖逭顯戮。偃斃牗下。純彬則或止削黜。或止薄竄。王章之失。未有大於此者也。噫。四時失序。則草木干犯。而有梅李冬實之災。五刑失用。則亂孽莫懲。而致梟獍日熾之患。此先聖所以戒魯公。而胡安國所以發揮於春秋之傳者也。今我聖上。以好生之德。推泣辜之仁。雖於此大魁巨慝。亦從寬假之治。每緩誅殛之典。呑舟漏網。羸豕躑躅。此臣等所以不能無憾於天地之大者也。伏願殿下。淵然深思。廓揮乾斷。亟令王府。拿來德相樂純與澤徵有白。嚴加鞫問。樂彬煥億及湖海諸賊。亦宜一一鋤治。各施當律。夬正典刑。拔其根柢。剪其枝葉。無致前日滋蔓之患。以正君臣之大義。以明天地之大倫。不勝大願。臣等於日昨。治疏以進。恭俟天鑑之昭臨。乾斷之亟揮。而伏承還宮後入之之敎。臣等相率低徊。惟以沐浴之討。時日漸遲爲憂。此際伏聞。諸罪人酌處之命。臣等實不勝愕然失圖。繼之以抑鬱憤惋之至也。噫。亂臣賊子。何代無之。而豈有如徵白兩賊之窮凶極惡。貫盈天地者哉。徵賊則本以峽邑倉監之子。濫躋水府佐貳之班。國家之恩德。如天如海。而抑獨何心。乃反懷不軌之志。潛受最中之密托。而投進罔測之疏。募得有白之凶徒。而敢售惑衆之計。及至帳殿親問之日。言言極悖。至納稱我不稱臣之說。節節綻露。又發三字六字之書。如此變年。生亦何爲之語。默觀光景。還覺一笑之言。豈非與丙丁諸湖海群凶。一串貫來者乎。有白則暗受徵賊之厚賂。陰售最中之凶謀。締結往來。排布巧密。敢投滿紙不道之疏。以爲凶徒殿後之計。至於鞫庭平訊之下。眞贓盡露。逆節益著。惟此兩賊大逆不道之罪。凡爲今日臣子者。孰不心寒骨靑。直欲手刃而口磔。誓不與此賊。一刻共戴一天也哉。噫。彼最中。獨非殿下臣子耶。官至上卿。身又休退。則國家所以生成全保者。顧何如也。而今乃與其悖姪。腸肚互連於逆豎。情跡爛漫於逢場。或執手慇懃。或信宿綢繆。至於有白。以其族親。歷路入見。交通密議之狀。兩賊旣已輸款。則最翊。卽徵白之巨魁也。徵白卽。最翊之卒徒也。論以王章。最翊。宜先徵白伏誅。而今或只命荐棘。又或遽命放送。此雖出於我殿下至仁盛德。直與天地同其大。龍蛇欲化爲赤子。鴟鴞欲變其惡音。全保世臣。偕底大道之意。而奈之何。一種悖逆之徒。宿處難忘。凶心未革。牽連詿誤。迷不知悟。脈胳潛通。換面迭出。乃有如最翊之地望官閥。而甘心締結。釀出逆變。殿下雖欲拔之坑坎。置諸袵席。至於自干天誅。難逃顯戮。何哉。逆節旣如是昭然。眞贓又如是狼藉。則尙可以世祿之臣。有所容貸也哉。此而不施當律。則民紀不立。君綱不嚴。而凶徒將何所懲畏乎。伏乞亟加三思。特寢酌處之命。嚴鞫最中義翊。與彼兩賊。竝施當律。而其餘諸囚。俱未窮覈。獄體未免疎虞。輿情轉益痛惋。亦願更令拿來。設鞫嚴問。期於得情。是臣等區區之望也。臣等無任激切屛營之至。答曰。省疏具悉。爾等沐浴之討。縱因出於輿憤。兩賊外諸囚之遽施恢蕩之典。予意蓋在。愍其胥溺。許示從革也。爾等益修學業。扶我倫綱。